Harta de zgomot este o reprezentare grafică a distribuirii nivelului sunetului într-o regiune anume, pentru o perioadă de timp bine definită.

Hărțile de zgomot au ca scop evidențierea zonelor locuite unde nivelul de zgomot se ridică peste anumite limite impuse de legislație și astfel folosește la elaborarea de planuri de acțiune de protecție a locuitorilor împotriva expunerii și reducerea nivelurilor de zgomot.

Hărțile de zgomot sunt create pe bază de date de intrare care sunt apoi procesate cu ajutorul PC cu software specializat.

Aplicațiile software țin cont de obstacolele din zona respectivă care pot fi bariere, forma și caracteristicile acustice ale terenului, condiții meteo și altele. Pentru minimizarea erorilor date de precizia datelor statistice de intrare și pentru urmărirea implementării eventualelor măsuri de reducere se efectuează și măsurători de zgomot utilizând aparatură specifică (sonometre) sau echipamente de monitorizare a zgomotului. Elaborarea hărţilor strategice de zgomot pentru aglomerări presupune cartarea separată, pentru indicatori ai nivelului de zgomot Lzsn şi Ln, a următoarelor surse de zgomot: traficul rutier, traficul feroviar, aeroporturi, zonele industriale în care se desfăşoară activităţi privind prevenirea şi controlul integrat al poluării, inclusiv pentru porturi.

În urma evaluării rezultatelor cartografierii acustice, pentru zonele unde se descoperă depășiri ale nivelurilor limită, autoritățile responsabile iau măsuri de reducere a emisiei.

Prin aprobarea Directivei 49 din 2002, Romania a adoptat HG 321/2005 privind evaluarea si gestionarea zgomotului ambiant.

 Aceasta Hotarare identifica si stabileste necesitatea intocmirii Hartilor strategice de zgomot si a Planurilor de actiune, pentru:

 aglomerarile cu mai mult de 250.000 de locuitori;

 drumuri principale cu mai mult de 6.000.000 de treceri de vehicule/an

 cale ferată principala cu mai mult de 60.000 de treceri de trenuri/an

 aeroporturi mari cu mai mult de 50.000 de mişcări/an

 porturi aflate in aglomerari cu mai mult de 250.000 de locuitori.

La nivelul Judetului Constanta, cartarea zgomotului şi elaborarea hărţilor strategice de zgomot şi a planurilor de acţiune s-a realizat de catre:

 Primaria Municipiului Constanta, pentru “Aglomerarea Constanta”;

 <http://www.primaria-constanta.ro/docs/default-source/documente-pwpmc/documente-mediu/planuri-actiune.pdf?sfvrsn=2>

 Compania Nationala „Administratia Porturilor Maritime” SA Constanta pentru Portul Constanta.

 <http://www.portofconstantza.com/apmc/portal/vizstire.do?bifa=null&method=showNews&old_method=showNewsDetailList&id_stire=10630&tip_stire=2>